Et billede, der indeholder tekst, plakat, Font/skrifttype, grafisk design

Automatisk genereret beskrivelseEt billede, der indeholder tekst, plakat, fugl

Automatisk genereret beskrivelse**Hej alle Prins Hamlet Minier!**

Så er det blevet tid til både sommerlejr og årets divisionsturnering!

Divisionsturneringen er et stort spejderløb for alle mikro- og minispejdere i Øresund Division. Årets tema er **”Gaming IRL”**, hvor vi i år skal udforske spillets verden – udenfor skærmen og tæt på naturen. Vi skal som altid dyste i forskellige spejderdiscipliner og blive udfordret på vores mod og evne til at samarbejde. Dette foregår **lørdag d. 15. juni 2024 kl. 9-16 på Gurredam Spejdercenter**.

I forbindelse med divisions-turneringen holder os Minier vores sommerlejr, for alle der er friske på et par overnatninger på Gurredam. Sommerlejren er fra **fredagen d. 14. juni ca kl. 16:30 til søndag ca kl. 10** (endelige tidspunkter meldes ud senere).

Vi håber I kan komme, og glæder os meget til at se jer!

**Information om divisionsturneringen**

For at kunne give spejderne den allerbedste oplevelse på løbet har vi **behov for lidt hjælp fra jer, forældre**. Det kan fx være til at koordinere parkeringen omkring Gurredam, eller et par ekstra hænder i køkkenet. Så meld ind til jeres spejderledere, hvis I har mulighed for at give en hånd – vi bliver altid så glade bare for en smule hjælp i løbet af dagen!

**Parkering:** Af hensyn til spejdernes sikkerhed og effektiv afvikling af trafikken er **parkeringspladsen foran Gurredam kun til ”Kys og kør”** (hurtig afsætning). Der er absolut **parkering forbudt**. Ønsker du at følge dit barn ind på Gurredam, skal du benytte engen med parkeringspladser ca. 200m længere nede ad Gurrevej i retning af Helsingør.

**Information om sommerlejren**

Her burde der ikke være problemer med parkering, selvom der er flere andre grupper som udvider divisionsturneringen til sommerlejr. Vi forventer at sove i vores bålhytte på Gurredam, hvor vi også laver aftensmad fredag og lørdag. Af ledere bliver vi Marita samt Noahs far Kim.

Til pakning kan bruges vores pakkeliste for ”1 udendørs overnatning sommer”, link: <https://www.prinshamlet.dk/pakkelister>

Et billede, der indeholder tekst, plakat, Font/skrifttype, grafisk design

Automatisk genereret beskrivelse**Tilmelding:** På prinshamlet.dk under Kalender. Her vil være to arrangementer, ét til sommerlejren og ét hvis man kun kan komme til divisionsturneringen om lørdagen. (Man skal altså kun tilmelde sig ét arrangement)

Husk at oplyse om eventuelle madallergier, eller hvis der er andet, vi ledere skal være særligt opmærksomme på.

**Tilmeldingsfrist:** Egentlig den 15. maj, men da vi er meget sent ude udskyder vi til den 24. maj

**Pris:** 200 kr for sommerlejren, divisionsturneringen sponsoreres af divisionen

**Mødested og - tid:** Sommerlejr: ved bålhytten (nr 11 på kortet), **fredag d. 14. juni kl 16:30**

Divisionsturnering: på plænen foran lejrplads 10, **lørdag d. 15. juni kl 8:45**

Link til kort: <https://www.gurredam.dk/index.php/centret/faciliteter/lejrpladser>

**Medbring:** Spisegrej og drikkedunk, derudover for sommerlejren se pakkelisten.

Husk navn på ALT.

**Påklædning:** Uniform og spejdertørklæde samt praktisk tøj og sko efter vejret

**Adresse:** Gurredam Spejdercenter, Gurrevej 322, 3000 Helsingør.

Mange spejderhilsener

Marita og Nikolaj